
Për një shtesë në vendimin nr.549, datë 26.8.1996 të Këshillit të ministrave “Për caktimin e tarifave të shërbimit të zyrave të regjistrimit të pasurive të paluajtshme”, të ndryshuar

Në mbështetje të nenit 100 të Kushtetutës dhe të neneve 54 e 56 të ligjit nr.7843, datë 13.7.1994 “Për regjistrimin e pasurive të paluajtshme”, të ndryshuar, me propozimin e Ministrit të Drejtësisë, të Ministrit të Financave dhe të Ministrit të Mjedisit, Pyjeve dhe Administrimit të Ujërave, Këshilli i Ministrave

Vendosi:

1. Pas pikës 1 të vendimit nr.549, datë 26.8.1996 të Këshillit të Ministrave, të ndryshuar, shtohet pika 1/1, me këtë përmbajtje:
“1/1. Ministria e Mjedisit, Pyjeve dhe Administrimit të Ujërave dhe njësitë e qeverisjes vendore përjashtohen nga tarifat e shërbimeve, për të gjitha veprimet që do të kryejnë pranë zyrave të regjistrimit të pasurive të paluajtshme për pasuritë e paluajtshme publike, pyje dhe kullota që kanë në pronësi/përdorim.”.
2. Ngarkohen Ministria e Mjedisit, Pyjeve dhe Administrimit të Ujërave, kryeregjistruesi i Pasurive të Paluajtshme të Republikës së Shqipërisë dhe njësitë e qeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

